[સાહિત્યના વિવિધ પ્રકારો પૈકી ‘આત્મકથા’નો પ્રકાર સૌથી દંભી ગણાય છે ! એમાં લખનાર દંભ કરી શકે છે. ઘણું બધું સારું સારું તેમાં ચિત્રિત કરી શકાય છે. પરંતુ કેટલાક જ એવા જાગૃત મહાનુભાવો છે જેમણે આત્મકથામાં પોતાના હૃદયને ખોલ્યું છે. તેમણે માત્ર ભૂલોનો એકરાર જ નહિ પરંતુ જે સમયે જે મનોમંથન હતું તેને તે જ સ્વરૂપમાં રજૂ કર્યું છે. પોતાની નાનામાં નાની ક્ષતિને સમાજ સામે મૂકીને સૌનું ધ્યાન દોર્યું છે કે તમે આ પ્રકારની ભૂલ જીવનમાં ન કરશો. મહાગુજરાત ચળવળના અગ્રણી પ્રણેતા શ્રી ઈન્દુલાલ યાજ્ઞિકની આત્મકથા તેમાંની એક છે. સમાજમાં જાગૃતિનું કામ કરનાર વ્યક્તિ પણ અંગત જીવનમાં પત્ની સાથે કેવું અયોગ્ય વર્તન કરી શકે છે તેનો તેમણે ચિતાર આત્મકથાના આ વિસ્તૃત પ્રકરણમાં આપ્યો છે. તેમની આ આત્મકથા કુલ છ ભાગમાં (છ પુસ્તકો) વહેંચાયેલી છે પરંતુ હાલ તે અપ્રાપ્ય છે. માર્ચ-2011માં તેનું પુનઃપ્રકાશન થનાર છે. – તંત્રી.]